Up-808/03
Natisni
Opravilna št.:
Up-808/03
Datum odločitve:
29. 1. 2004
ECLI:
ECLI:SI:USRS:2004:Up.808.03
Akt:
Ustavna pritožba A. in B. B. zoper sklep Okrožnega državnega tožilstva v Slovenj Gradcu št. KT 0/94/01 BČ/lm z dne 24. 1. 2003 in dopis Vrhovnega državnega tožilstva št. Tu 209/03 ZC (TP) z dne 16. 10. 2003
Izrek:
Ustavna pritožba A. in B. B. zoper sklep Okrožnega državnega tožilstva v Slovenj Gradcu št. KT 0/94/01 BČ/lm z dne 24. 1. 2003 in dopis Vrhovnega državnega tožilstva št. Tu 209/03 ZC (TP) z dne 16. 10. 2003 se zavrže.
Evidenčni stavek:
Sklep Okrožnega državnega tožilstva, s katerim je bila zavržena ovadba pritožnikov in dopis Vrhovnega državnega tožilstva, s katerim je bilo pritožnikoma pojasnjeno, da je bilo delo okrožne državne tožilke zakonito in strokovno pravilno, nista akta, s katerima bi bilo odločeno o kakšni pravici ali obveznosti pritožnikov.
Geslo:
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
15. 12. 2003
Vrsta odločitve:
sklep
Vrsta rešitve:
zavrženje
Dokument:
US23032
Up-808/03 - 4
9. 2. 2004
SKLEP
Ustavno sodišče je v postopku za preizkus ustavne pritožbe A. in B. B., obeh iz Ž. na Ž., na seji senata dne 29. januarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. in B. B. zoper sklep Okrožnega državnega tožilstva v Slovenj Gradcu št. KT 0/94/01 BČ/lm z dne 24. 1. 2003 in dopis Vrhovnega državnega tožilstva št. Tu 209/03 ZC (TP) z dne 16. 10. 2003 se zavrže.
Obrazložitev
1. Pritožnika z ustavno pritožbo izpodbijata v izreku navedena akta. S sklepom Okrožnega državnega tožilstva v Slovenj Gradcu je bila zavržena kazenska ovadba pritožnikov, ker niso bili podani elementi naznanjenega kaznivega dejanja. Z izpodbijanim dopisom je Vrhovno državno tožilstvo pritožnikoma pojasnilo, da sta v svoji vlogi le ponavljala navedbe iz prejšnjih vlog, na katere jima je bilo že odgovorjeno, in da je bilo delo okrožne državne tožilke v postopku zakonito, v okviru pristojnosti in pooblastil, ki jih ima.
2. Izpodbijana akta nista posamična akta po 50. členu Zakona o Ustavnem sodišču (v nadaljevanju ZUstS), s katerima bi bilo odločeno o kakšni pravici ali obveznosti pritožnikov. Ker je ustavna pritožba zoper taka akta nedopustna, jo je Ustavno sodišče zavrglo.
3. Senat Ustavnega sodišča je sprejel ta sklep na podlagi prvega odstavka 55. člena v zvezi s 50. členom ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča.
Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer